Én person omkom i trafikkulykke i Mo i Rana
Politiet fikk melding om hendelsen litt etter klokken ni søndag morgen. Alle nødetater rykket ut til Utsikten langs E12, utenfor Mo i Rana sentrum. - En bil med to personer hadde kjørt ut av veien. Føreren av bilen ble erklært død på stedet av legen, og passasjeren ble fraktet til akuttmottaket med lettere skader, sier Vegard Helgesen Riseth, operasjonsleder i Helgeland politidistrikt. Bilen hadde kjørt ut i en stor sving. Det var kun én bil involvert i ulykken. E12 ble sperret i en periode setter ulykken, men er nå åpen for normal ferdsel.
En kvinne omkom og en mann ble fraktet til sykehuset med lettere skader etter en utforkjøring i Mo i Rana søndag morgen.